钦定古今图书集成/明伦汇编/氏族典/第235卷 > 张宝
## 钦定古今图书集成/明伦汇编/氏族典/第235卷 > 张宝

按《蜀录》：宝，略阳人，仕雄为别将。天水訇琦等叛，杀太
尉离，宝弟全在琦中。雄谓宝曰：“汝能得梓潼，我以李
离之官赏汝。”宝素凶勇，乃反为奸，先杀人而亡，奔梓
潼。琦等信之，委以心腹。会益州刺史罗尚遣使至梓
潼，慰劳琦等，琦等出迎，宝从后闭门，琦等奔巴西，遂
得梓潼。雄即日拜宝为太尉。